62 



Chlorophyceæ 



Fig. 76. Botrydium granu- 

 latum. (15). (Woronin) 



kommer ud gennem et Hul foroven; dog 

 udtømmes Planten ikke helt ved Zoospore- 

 dannelsen. Eneste Slægt Botrydium paa 

 fugtig Lerjord. 



2. Orden. Conjugatæ eller Acontæ. 



Individerne er strængt encellede, eller 

 Cellerne er forenede i frie Kæder eller 

 Traade fremkomne ved fortsat Deling i 

 samme Retning. De forholdsvis store Celler 

 indeholder en Kærne midt i Cellem og en 

 eller faa store, rent grønne Kromatoforer, 

 ofte af ejendommelig Form, forsynede med 

 et eller flere Pyrenoider, og altid indehol- 

 dende Stivelse. Væggen bestaar af Cellu- 

 lose, men udenfor den findes meget ofte Gelé, som udsondres 

 gennem fine Porer i Væggen. Vegetativ Formering ved Deling. 

 Sværmesporer, som overhovedet Sværmeceller, mangler fuldstæn- 

 dig. Kønnet Forplantning ved Sammensmeltning af Indholdet af to 

 Celler, som træder i Forbindelse med hinanden, uden at Game- 

 terne frigøres. Zygoten omgiver sig med en flerlaget Væg og ud- 

 vikler sig først efter en Hviletid; den frembringer da 1, 2 eller 4 

 nye Individer. Conjugaterne forekommer i Ferskvand, særlig i 

 mindre Vandsamlinger, enkelte ogsaa i svagt brakt Vand. 



1. Fam. Mesotæniaceæ. Celler cylindriske eller tenformede, 

 næsten altid uden Indsnøring paa Midten, enkeltvis eller sjeldnere 

 forenede i Traade. Væggen er ikke sammensat af to eller flere 

 Stykker. Kromatoforerne er pladeformede, skruesnoede, vægstil- 

 lede Baand (Fig. 78), stjerneformede eller sammensatte af Plader, 

 der er forenede i Cellens Midtlinie. Ved Celledelingen dannes en 

 Tværvæg, som snart efter spaltes, og de derved dannede nye 

 Vægstykker hvælver sig da ud og antager samme Form som de 

 gamle, med hvilke de er kontinuerlige. — Ved Kopulationen danner 

 to Celler, som ligger nær ved hinanden, hver en kort Udvækst, 

 som mødes og forenes til en Kopulationskanal, idet den adskil- 

 lende Væg opløses. Cellernes Indhold vandrer nu ud og smelter 

 sammen til en Zygote i Kopulationskanalen, som udvides stærkt, 

 idet en stor Del af de kopulerende Cellers Væg inddrages deri 

 (Fig. 77 C). Hos Spirotænia deler hver af de to parallelt liggende 



